Diari Oficial de la Generalitat Valenciana


Sumari del DOGV 9600, del 22-05-2023 (2023/5455)

RESOLUCIÓ de 16 de maig de 2023, del conseller d'Economia Sostenible, Sectors Productius, Comerç i Treball, per la qual es modifica la Resolució de 28 de març de 2023, del conseller d'Economia Sostenible, Sectors Productius, Comerç i Treball, per la qual s'aproven les bases reguladores i es convoquen les subvencions destinades al finançament de nous projectes territorials per al reequilibri i l'equitat, col·lectius vulnerables (C23.I4), per a persones inscrites en els Espai LABORA pertanyents a col·lectius vulnerables en el marc del Pla de recuperació, transformació i resiliència (objectiu CID 346) i obertura de nou termini.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9600

Data del DOGV
:   22-05-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/5455


Data del document
:   16-05-2023

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 16 de maig de 2023, del conseller d'Economia Sostenible, Sectors Productius, Comerç i Treball, per la qual es modifica la Resolució de 28 de març de 2023, del conseller d'Economia Sostenible, Sectors Productius, Comerç i Treball, per la qual s'aproven les bases reguladores i es convoquen les subvencions destinades al finançament de nous projectes territorials per al reequilibri i l'equitat, col·lectius vulnerables (C23.I4), per a persones inscrites en els Espai LABORA pertanyents a col·lectius vulnerables en el marc del Pla de recuperació, transformació i resiliència (objectiu CID 346) i obertura de nou termini. [2023/5455]  
En el Diari Oficial de la Generalitat Valenciana número 9566, de 31 de març de 2023, es va publicar l'esmentada resolució sent necessari introduir diverses modificacions per a perfeccionar, aclarir i recollir diverses necessitats que han sigut posades de manifest, com són ampliar la selecció d'accions formatives a les recollides en el Catàleg d'Especialitats Formatives desenvolupat en el marc del Sistema de Formació per a l'ocupació en l'àmbit laboral amb l'objectiu de poder dissenyar un itinerari individualitzat i personalitzat d'ocupació adaptada a les necessitats dels participants i incloure les entitats de formació com a entitats beneficiàries. D'acord amb el que es disposa en l'article 23 del Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la covid-19, en relació amb l'article 160.2 b) de la Llei 1/2015, de 6 de febrer de la Generalitat, d'Hisenda Pública, del Sector Públic Instrumental i de Subvencions, es procedeix a la seua modificació en els termes següents:  
  
Primer   
Es modifica la redacció dels apartats 2 i 3 del resolc 1, que queden redactats en els termes següents:  
Apartat 2:«Serà objecte de les subvencions promoure el desenvolupament de projectes integrats d'ocupació, a través de la realització d'itineraris IPE dirigits a col·lectius vulnerables amb especials dificultats d'accés al mercat de treball, inscrits en els Espai LABORA de la Comunitat Valenciana, a fi d'afavorir la seua ocupabilitat, mitjançant accions d'informació, orientació, formació i acompanyament o altres actuacions, proporcionant-los les eines necessàries per a la realització d'una cerca activa d'ocupació, de manera autònoma, així com la detecció i dinamització d'iniciatives d'autoocupació.»  
  
Apartat 3: «Les ajudes regulades en aquesta resolució reuneixen les condicions per a qualificar-se com a subvenció i estan subjectes a l'LGS, la seua normativa de desenvolupament i altra normativa aplicable. Aquestes ajudes són compatibles amb el mercat comú, a tenor de l'article 107, apartat 1 del Tractat de funcionament de la Unió Europea i queden dispensades de l'obligació de notificació establida en l'article 108, apartat 3, del Tractat i de comunicar d'acord amb el que es preveu en l'article 3.4 del Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, ja que no reuneixen tots els requisits del citat article 107.1, perquè no suposen avantatge econòmic per a una empresa ni falsegen la competència, no afectant els intercanvis comercials entre els estats membres sinó que es busca millorar l'ocupabilitat dels treballadors mitjançant serveis d'orientació, formació i assessorament laboral, segons el que es disposa en aquesta resolució.»  
  
  
Segon  
Es modifica la redacció de l'apartat 3 del resolc 5, que queda redactat en els termes següents:  
«Preferiblement el 55 % de les persones participants hauran de ser dones, llevat que no existisca un nombre suficient de dones inscrites en els corresponents Espai LABORA, amb els perfils requerits per l'entitat beneficiària.»  
  
Tercer  
Es modifica la redacció de l'apartat 4 del resolc 6, que queda redactat en termes següents:  
« Entitats de formació»  
  
Quart  
Es modifica la redacció de l'apartat 8, tercer paràgraf del resolc 7, que queda redactat en els termes següents:  
«Així mateix, a més de la mateixa entitat beneficiària, aquest requisit hauran de complir-lo també aquelles amb les quals subcontracten, o sols aquestes últimes en cas que l'entitat beneficiària subcontracte l'execució de totes les activitats formatives.»  
  
Cinqué  
Es modifica la redacció de l'apartat 1, tercer paràgraf i cinqué paràgraf i la de l'apartat 5 del resolc 11, que queda redactat en els termes següents:  
Apartat 1 tercer paràgraf: «Les entitats beneficiàries podran seleccionar les accions formatives que figuren en l'annex III, o qualsevol altra acció formativa inclosa en el Catàleg d'Especialitats Formatives desenvolupat en el marc del Sistema de Formació per a l'ocupació en l'àmbit laboral(https://www.sepe.es/homesepe/personas/formacion/catalogo-especialidades-formativas.html que millor s'adapten a les característiques de l'itinerari que regula aquesta resolució, hauran de sumar, en conjunt, 50 hores de formació inclosa l'acció formativa obligatòria FCOO03 de l'annex III.»  
Apartat 1 cinqué paràgraf: «Les accions formatives s'impartiran en modalitat presencial i hauran de programar-se en grups amb un mínim de 6 persones participants, i un màxim d'acord amb les característiques de les aules en què s'impartisquen, no podent iniciar-se l'acció formativa amb un nombre inferior de persones. Sobre aquest nombre de persones establit per acció formativa, es podrà incorporar a l'inici de la formació fins a un 25 % més de persones per a poder cobrir les possibles baixes que es produïren. Aquestes persones participants addicionals no computaran a l'hora de calcular la quantia a sol·licitar i en el seu cas per al càlcul de l'import a concedir. No obstant això l'exposat en el paràgraf anterior, quan en l'última acció formativa no quedara el mínim de 6 persones a atendre, es podrà impartir amb un número inferior, sempre que se sol·licite al corresponent servei territorial, amb acreditació de tal circumstància, i siga aprovat per aquest.»  
Apartat 5: «Ajuda a la conciliació: les persones que participen en els itineraris integrats podran rebre una ajuda per import de catorze euros amb dotze cèntims (14,12 €) per dia d'assistència, per a conciliar la realització de l'itinerari amb la cura de filles i fills menors de dotze anys o de familiars dependents fins al segon grau.»  
  
Sisé  
Es modifica la redacció de l'apartat 3, del resolc 12, que queda redactat en els termes següents:  
«La quantia de la subvenció a concedir a cada entitat sol·licitant serà el resultat de sumar:  
1. El total de les hores a impartir d'orientació i de formació pel seu cost corresponent, multiplicat pel nombre de persones participants.»  
  
2. Més els incentius que puguen correspondre a cada persona participant que genere el dret a percebre'ls.»  
  
Seté  
Es modifica la redacció dels apartats 2, 6.2,6.4 i 12 del resolc 17, que queda redactat en els termes següents:  
Apartat 2:«Les entitats jurídiques amb i sense ànim de lucre, hauran d'aportar una memòria d'actuacions en la qual s'acredita l'experiència en la realització d'actuacions d'orientació laboral i acompanyament a la inserció de persones destinatàries, que incloga un llistat de les activitats realitzades i dels contractes o convenis signats amb entitats públiques o privades, així com de les subvencions rebudes per a realitzar actuacions d'orientació i/o formació professionals»  
Apartat 6.2 «Quan es tracte d'una persona jurídica s'haurà d'aportar, a més, documentació acreditativa i identificativa d'aquesta consistent en còpia de l'escriptura de constitució/estatuts actualitzada i acreditació de la inscripció en el Registre Mercantil o registre corresponent, així com de la targeta d'identificació fiscal i, en el seu cas, poders de representació. En el cas que aquesta haguera sigut aportada anteriorment i no haguera patit cap variació, bastarà el certificat o declaració responsable de la representació legal de l'entitat acreditatiu que no s'ha produït cap canvi en la documentació identificativa de l'entitat i de la vigència del nomenament de la persona que exerceix el càrrec de president o de qui tinga la representació a data de presentació de la sol·licitud. Així mateix, haurà de constar en aquest certificat l'expedient administratiu en el qual es va aportar aquesta i l'òrgan al qual va ser dirigida.»  
  
Apartat 6.2 bis. «Quan es tracte d'una persona jurídica s'haurà d'aportar, a més, documentació acreditativa i identificativa d'aquesta consistent en còpia de l'escriptura de constitució/estatuts actualitzada i acreditació de la inscripció en el Registre Mercantil o registre corresponent, així com de la targeta d'identificació fiscal i, en el seu cas, poders de representació. En el cas que aquesta haguera sigut aportada anteriorment i no haguera patit cap variació, bastarà el certificat o declaració responsable de la representació legal de l'entitat acreditatiu que no s'ha produït cap canvi en la documentació identificativa de l'entitat i de la vigència del nomenament de la persona que exerceix el càrrec de president o de qui tinga la representació a data de presentació de la sol·licitud. Així mateix, haurà de constar en aquest certificat l'expedient administratiu en el qual es va aportar aquesta i l'òrgan al qual va ser dirigida».  
Apartat 6.4. Les entitats de formació, presentaran el certificat d'inscripció en el Registre d'entitats de formació, o almenys, còpia de la sol·licitud d'inscripció en aquest registre així com certificat de situació en el cens d'activitats econòmiques de l'AEAT dels epígrafs en alta i documents acreditatius de l'últim pagament de l'Impost d'Activitats Econòmiques (IAE) o declaració responsable de la seua exempció o no subjecció.  
Apartat 12. Dades de domiciliació bancària, que es facilitaran conforme al procediment establit en l'Ordre 2/2022 de la Conselleria d'Hisenda i Model Econòmic, per la qual es regulen les actuacions o tràmits d'alta, modificació i baixa de les dades personals identificatives i bancaris de les persones físiques i jurídiques que es relacionen econòmicament amb la Generalitat, aplicant-se el tràmit automatitzat previst en el seu article 5 quan resulte d'aplicació.  
  
Huité  
Es modifica la redacció del resolc 20, que queda redactat en els termes següents:  
Les notificacions es practicaran per mitjans electrònics i d'acord amb el que es preveu en l'article 41.1 paràgraf tercer de l'LPACAP, les notificacions seran vàlides sempre que permeten tindre constància del seu enviament o posada a disposició, de la recepció o accés per l'interessat o el seu representant, de les seues dates i hores, del contingut íntegre, i de la identitat fidedigna del remitent i destinatari d'aquesta. L'acreditació de la notificació efectuada s'incorporarà a l'expedient.  
  
  
Nové  
Es modifica la redacció del resolc 22 apartat 1.4 i 3.2.3, que queda redactat en els termes següents:  
Apartat 1.4. Quan les entitats beneficiàries pretenguen atendre un col·lectiu amb necessitats específiques, el personal que es propose per a la seua atenció haurà de tindre experiència en atenció del tipus de col·lectiu de què es tracte, que s'haurà d'acreditar davant la corresponent direcció territorial mitjançant la documentació suficient per a demostrar l'experiència de les persones que, concretament, es destinen a l'atenció de cada col·lectiu específic.  
Apartat 3.2.3 Original i còpia, o còpia compulsada de la titulació  
  
Deu  
Es modifica la redacció de l'apartat 2, del resolc 24, que queda redactat en els termes següents:  
«L'inici dels itineraris individualitzats i personalitzats haurà de produir-se en el termini màxim de deu dies hàbils des de la data de comunicació de l'inici dels itineraris.»  
  
Onze  
Es modifica la redacció de l'apartat 2, del resolc 25, que queda redactat en els termes següents:  
2. A l'efecte de la justificació posterior per part de l'entitat beneficiària, també es considerarà que han finalitzat, aquelles persones participants que hagueren d'abandonar-ho per haver trobat ocupació, així les que hagen sigut baixa en l'itinerari per malaltia o accident acreditat, sempre que en tots dos casos hagueren realitzat, almenys, el 25 % de l'itinerari.  
  
Dotze  
Es modifica la redacció de l'apartat 3 i de l'apartat a punts 2, 3, 4, apartat b punt 3 del resolc 28, punt 4 segon paràgraf, punt 6, que queda redactat en els termes següents:  
  
Apartat 3 «Es consideraran despeses subvencionables aquelles que de manera indubtable estiguen relacionades amb l'activitat objecte de la subvenció, resulten estrictament necessàries per a la seua execució i hagen sigut contretes durant el període d'execució establit per a la realització de l'activitat objecte de l'ajuda. Sense perjudici de l'anterior, es podran imputar com a despeses subvencionables els costos indirectes corresponents a l'elaboració i presentació del programa tant de formació com d'orientació des de la data de publicació de la respectiva convocatòria i els d'elaboració i presentació de la justificació de la subvenció rebuda fins al moment de la seua presentació, sempre que l'entitat sol·licitant resulte ser beneficiària de la subvenció»  
  
Apartat a.2 «Les despeses d'amortització d'equips didàctics i plataformes tecnològiques, calculades amb criteris d'amortització acceptats en les normes de comptabilitat, així com el lloguer o arrendament financer d'aquestes, exclosos els seus interessos, suportats en l'execució de les activitats de l'itinerari. Aquestes despeses hauran de presentar-se degudament desglossades per activitat subvencionada i s'imputaran pel nombre de persones participants en el cas d'ús individual dels equips o plataformes.»  
Apartat a.3 «Despeses de mitjans didàctics i/o adquisició de materials didàctics, així com les despeses en béns consumibles utilitzats en la realització de les activitats de l'itinerari. En cas de formació mitjançant aula virtual, els costos imputables als sistemes de comunicació telemàtics utilitzats entre formadors i participants. Aquestes despeses hauran de presentar-se degudament desglossades per activitat subvencionada i s'imputaran pel nombre de persones participants en el cas d'ús individual dels equips o plataformes.»  
Apartat a.4 «Les despeses de lloguer, arrendament financer, exclosos els seus interessos, o amortització de les aules, tallers i altres superfícies utilitzades en el desenvolupament de l'activitat subvencionada. Aquestes despeses hauran de presentar-se degudament desglossades per activitat formativa o d'orientació subvencionada i s'imputaran pel període de duració de l'acció, tenint en compte els espais i/o mitjans utilitzats. Les despeses d'amortització es calcularan segons normes de comptabilitat generalment acceptades, sent aplicable el mètode d'amortització segons les taules aprovades pel Reglament de l'Impost de Societats.»  
Apartat a.6 »Els costos d'avaluació de la qualitat de l'orientació i formació. Aquest tipus de despeses només serà subvencionable si s'ha especificat expressament en el projecte que acompanya a la sol·licitud del projecte i en els seus mateixos termes. Aquesta activitat que no podrà ser exercida per personal que haja impartit docència o orientació en la mateixa acció de què es tracte, es desenvoluparà per personal titulat universitari en psicologia, pedagogia o sociologia i/o personal amb experiència demostrada en aquestes funcions.»  
Apartat b.3 «Altres costos: llum, aigua, calefacció, telefonia, connexió telemàtica, missatgeria, correu, neteja i vigilància i altres costos, sempre que estiguen associats a l'execució dels itineraris. No es podran incloure les despeses de reparació d'instal·lacions o equips.»  
Punte 4, segon paràgraf: »De conformitat amb l'article 31.9 de la LGS, aquests costos hauran d'imputar-se per l'entitat beneficiària a l'activitat subvencionada en la part que raonablement corresponga d'acord amb principis i normes de comptabilitat generalment admeses i, en tot cas, en la mesura en què tals costos corresponguen al període en què efectivament es realitza l'activitat. La suma dels costos indirectes no podrà superar el 10 per cent del cost total de les activitats subvencionades, realitzades i justificades.»  
  
Tretze  
Es modifica la redacció de l'apartat 1 del resolc 29, que queda redactat en els termes següents:  
«La justificació i el pagament de la subvenció es faran efectius en finalitzar l'acció subvencionada. Les subvencions concedides a l'empara d'aquesta convocatòria es justificaran i liquidaran mitjançant un sistema de mòduls econòmics d'acord amb el que es preveu en els articles 76 a 79 del Reglament de l'LGS, aprovat pel Reial decret 887/2006, de 21 de juliol i l'article 7 de la Llei 30/2015, de 9 de setembre, per la qual es regula el sistema de Formació Professional per a l'Ocupació en l'àmbit laboral i de l'article 14.3 de l'Ordre TMS/368/2019, de 28 de març, per la qual es desenvolupa el Reial decret 694/2017, de 3 de juliol, pel qual es desenvolupa la Llei 30/2015, de 9 de setembre, per la qual es regula el sistema de Formació Professional per a l'Ocupació en l'àmbit laboral, en relació amb l'oferta formativa de les administracions competents i el seu finançament, i s'estableixen les bases reguladores per a la concessió de subvencions públiques destinades al seu finançament. Per a implementar aquest règim de mòduls, s'ha fixat un mòdul específic unitari de 13 € per persona i hora de formació i de 25 € per persona i hora orientació. Aquest mòdul o cost unitari, s'ha establit a través de l'estudi o informe tècnic elaborat pel SEPE i validat per la Intervenció General de l'Estat per al projecte «Nous projectes territorials per al reequilibri i l'equitat: col·lectius vulnerables» sobre la base de valors mitjans de mercat estimats per a dur a terme l'activitat o servei que es desenvoluparà a través de la citada inversió.  
  
  
Catorze  
Es modifica la redacció del, apartat 2.2 tercer paràgraf del resolc 30 redactat en els termes següents:  
«Acreditació del nombre d'itineraris i quantia de la subvenció, calculada sobre la base de les persones participants certificades, hores de l'acció corresponent i el mòdul específic unitari de 13 € formació i 25 € orientació, d'acord amb el model normalitzat corresponent.»  
  
  
Quinze  
Es modifica la redacció de l'apartat 1 del resolc 32, que queda redactat en els termes següents:  
1.» La direcció territorial podrà requerir al beneficiari perquè aporte tota aquella documentació que considere necessària per a procedir a la seua comprovació a fi d'obtindre una evidència raonable sobre l'adequada aplicació de la subvenció. A través de tècniques de mostreig se seleccionarà un percentatge mínim de subvenció a comprovar, d'acord amb el pla de control corresponent.  
  
Setze  
S'obre un nou termini general de sol·licituds, de quinze dies, a comptar des de l'endemà de la publicació d'aquesta modificació en el DOGV. Aquesta resolució tindrà efectes des de l'endemà de la seua publicació.  
Contra aquesta resolució, que esgota la via administrativa, podrà interposar-se recurs contenciós administratiu en el termini de dos mesos, a comptar des de l'endemà de la seua publicació, davant el corresponent jutjat contenciós administratiu competent, d'acord amb el que s'estableix en els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o potestativament recurs de reposició davant aquest mateix òrgan en el termini d'un mes, computat en els mateixos termes, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que els interessats puguen presentar qualsevol altre recurs que consideren convenient.  
  
València, 16 de maig de 2023. El conseller d'Economia Sostenible, Sectors Productius, Comerç i Treball: Rafael Climent González.